次韻汪以南閒居漫吟十首  其一
作者：方回
朝代：宋

paragraphs: 恭惟天地心，物物息相禪。
詩人卜豐年，生意寓雪霰。
彼但言其消，譬夢幻泡電。
癡憫狙公賦，忿斥蝸國戰。
焉知往聖作，視世豈郵傳。
嚮明贊化育，司牧必南面。
寸丹對上穹，退以學自練。
至其出爲物，遇暍忍不扇。
吾目故未瞽，此道若有見。
自養非所養，焉敢事荒燕。